b'\n_START_ARTICLE_\nMeskalin\n_START_SECTION_\nU\xc4\x8dinki\n_START_PARAGRAPH_\nMeskalin je okoli 1.000- do 3.000-krat manj potenten halucinogen od LSD-ja in okoli 30-krat manj potenten od psilocibina. Povzro\xc4\x8di lahko razli\xc4\x8dne halucinogene u\xc4\x8dinke, in sicer vpliva na \xc4\x8dutilno zaznavanje prostora, \xc4\x8dasa, barv, glasov in oblik. \xc4\x8clovek lahko ob\xc4\x8duti sanjam podobno stanje. Nekateri u\xc4\x8dinki opona\xc5\xa1ajo simptome, ki jih povzro\xc4\x8data noradrenalin in adrenalin: povi\xc5\xa1an sr\xc4\x8dni utrip, porast telesne temperature, slabost, omoti\xc4\x8dnost, te\xc5\xbeko dihanje, raz\xc5\xa1iritev zenic, suha usta in tesnoba. Lahko nastopijo tudi motena koordinacija, oslabitev mi\xc5\xa1ic, povi\xc5\xa1anje krvnega tlaka in kontrakcije \xc4\x8drevesja ter maternice. V mo\xc5\xbeganih selektivno pove\xc4\x8da aktivnost nevronov, zlasti v striatolimbi\xc4\x8dnih sistemih v desni polobli.'